















z 2. februára 2023,

ktorým sa dopĺňa zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení neskorších predpisov a ktorým sa dopĺňa zákon č. 517/2007 Z. z. o úžitkových vzoroch a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:


Čl. I

Zákon č. 344/2004 Z. z. o patentových zástupcoch, o zmene zákona č. 444/2002 Z. z. o dizajnoch a zákona č. 55/1997 Z. z. o ochranných známkach v znení zákona č. 577/2001 Z. z. a zákona č. 14/2004 Z. z. v znení zákona č. 330/2007 Z. z., zákona č. 136/2010 Z. z. a zákona č. 177/2018 Z. z. sa dopĺňa takto:

V § 6 ods. 2 sa za druhú vetu vkladá nová tretia veta, ktorá znie: „Ak nie je možné vykonať odbornú skúšku prezenčne podľa druhej vety, možno ju vykonať aj s využitím technického prostriedku na prenos obrazu a zvuku.“.


Čl. II

Zákon č. 517/2007 Z. z. o úžitkových vzoroch a o zmene a doplnení niektorých zákonov v znení zákona č. 495/2008 Z. z., zákona č. 125/2016 Z. z., zákona č. 242/2017 Z. z. a zákona č. 291/2018 Z. z. sa dopĺňa takto:

V § 38 ods. 5 sa na konci pripája táto veta: „Prihlasovateľ sa pri podaní prihlášky môže písomne vzdať práva požiadať o odklad zverejnenia prihlášky.“.



Čl. III

Tento zákon nadobúda účinnosť 1. apríla 2023.

